cyanic-selkie/wikianc huggingface dataset:
Shadow of a Doubt (pellicula 1943)
Argumentum
In cena familiari, Carolus avunculus odium humanitatis et praesertim fastidium viduarum divitum, quae bestiae pingues sint pecuniamque redoleant, prae se fert. His satiata rebus, Charlotta horrore perfusa foras excurrit. Avunculus eam persequitur et in thermopolium scabrum invitat, ubi se alterum ex istis duobus viris caedium suspectis esse confitetur, Charlottamque obsecrat, ut se proficisci in pace sinat, neque se custodibus prodat. Si enim Charlottae opera in sellam electricam condemnetur, hoc matrem perdat.
Deinde ex nuntiis Carolus alterum suspectum a vigilibus expetitum comperit propulsoriis aeroplani mutilatum esse. Simul etiam accipitur culpa viri occisi: nam homicidiorum seriem commissam esse a viro occiso nec a Carolo avunculo sententia est. Qua liberatione Carolus vehementer gaudet, sed Charlotta iam secreta eius cognovit. Cum Carolus insuper domi apud familiam Newton considere velit, Charlotta eum, si id faciat, occisuram esse minatur.
Nunc autem Carolus neptem suam tollere vult. Mox igitur ex scalis resectis paene decidit. Deinde eodem die Charlotta in stabulum autocineticum inlecta fores clausas intus aperire nequit, et vaporibus emissoriis autocineti paene perit, sed Herbertus vicinus fores pulsari audit aperiendasque curat.
Posterius Carolus se comitem dominae Potter, viduae divitissimae, Franciscopolin profecturum esse nuntiat. Charlotta autem in statione ferriviaria tramen conscendit praetexens se camaram Caroli videre velle. Carolus autem ratus se ultimam nactum esse occasionem minacis tollendae neptis Charlottam ex tramine iam moto extrudere conatur, sed dum comminus ante portam apertam iam moti traminis luctantur, ipse sub tramine obviam venienti decidit.
Carolo mortuo fere omnes oppidani exsequias eunt quid et cur nescientes. Alter ex investigatoribus reversus suum in Charlottam amorem confitetur. Etiam Charlotta se res graves celavisse confitetur. Ambo facinora Caroli celare statuunt.
Dies mundialis normalizationis
Dies mundialis normalizationis est dies internationalis quae die 14 Octobris quoque anno celebratur ad normalizationem internationalem in oeconomia mundiali promovendam, primum decreta a ISO, hodie et Unio Internationalis Telecommunicationis et IEEE celebratur.
Origo diei est congressus internationalis qui die 14 Octobris anno 1946 fit ad normalizationem internationalem constituendam.
Aloysia Sygaea
Vita et opera
Didaci Sygaei nobilis filia fuit, qui, in Universitate Complutensi educatus, e Castella post bellum popularium in Lusitaniam fugit; ipse filiis praeceperat, unde Aloysia linguam Latinam bene cognovit. Maria Lusitanica, Emmanuelis I regis et Heleonorae filia, amica, discipula et patrona Aloysiae facta est. Ad nuptias eius cum Philippo principe Aloysia Syntram anno 1553 carmen suum bucolicum multo laudatum composuit. Mariae et Duarum virginum colloquium de vita aulica et privata dedicatum est, anno 1562 editus.
Anno 1552 Aloysia Francisco de Cuevas nupta est et anno 1558 ambo ad aulam Mariae Austriacae venerut, sed illa mox mortua est. epitaphium tale Aloysiae composuit:
Tyrocautera
Tyrocautera vel litteris Graecis τυροκαυτερή (scilicet "[salata] ardens de caseo") est promulsis sapore pungenti saepe in Graecia inlata. E caseo pheta confici solet (sed aliud caseum, vel et plures, iogurtumque adhiberi licet) cum, interdum capsicis recentibus, oleo, aceto seu suco limonii.
Beta oxidatio
Sanguis et membrana plasmatica: Acida adipata
Ope lipolysis acida adipata in sanguinem liberantur, ubi albumino, ex 585 aminoacidorum constituto proteino, coniuncta, sunt. Haec vincula albumini et acidi adipati per sanguinem in locos destinatos ut cardiomyocytos portantur.
Aula Allen
Aula Allen est seminarium catholicum Londinii, in capite Britanniarum Regni -accuratius in urbis regione vulgo Kensington et Chelsea appellata-, situm et unicum quidem est seminarium Provinciae Ecclesiasticae Vestmonasteriensis. Positum est in area, in qua sancti Thomae Mori domus olim stetit, nomenque partim traxit a cardinale Gulielmo Allen, qui seminarium Anglicum Duaci, in urbe Franciae, anno 1568 condiderat, cum catholici in Anglia persecutiones paterentur.
Priusquam Archidioecesis Vestmonasteriensis futuras Seminarii Allen Hall aedes anno 1975 emeret, mulieres sanctimoniales cuiusdam congregationis religiosae Francogallicae eas habitaverunt.
Beta oxidatio
Sanguis et membrana plasmatica: Acida adipata
Acida adipata energiam in corpus afferunt, quae ope et beta oxidationis et phosphorylationis oxidativae in ATP transformatur. Praecipue si cena priore tempus longius effluxisset, energia ATP minus e glucoso sed potius ex acidis adipatis generatur. Constituit quodque acidum adipatum ex acido carboxylico cum catena aliphatica longa.
Coniunctio acidi adipati cum coenzymo A clausa
Ante transitum trans membranam mitochondrii moleculae acido adipato alia molecula addenda est: coenzymum A (CoA): Coniunctio haec in cytoplasmate immediate ante mitochondrii membrana externa enzymo transmembranaceo ligasi adipato acylo catena longa coenzymi A fit.
Trans membranam mitochondrialem internam: Carnitinum
Acylo-CoA cum catena longa in mitochondrium solide transmigrare non potest, quia membrana interna id non permittit. Carnitinum est substantia, accumulata ope enzymorum transportatoris carnitini OCTN2 intra cytoplasma deinde carnitini acylocarnitini translocasis (CACT) in mitochondrii spatium intermembranaceum, per quam acida adipata trans membranam mitochondrialem internam gestantur. Adipata acida estera cum acylo-CoA et carnitino formant; mutatio chemica inter se transesterificatio ("acidum adipatum ab altero estero ad alterum ester facito") nominatur. Huic reactioni transesterificationi constans aequilibrium valore fere 1 est, quod energiam fere eandem inter quodque ester (R-CO-S acylo-CoA et R-CO-C carnitini) indicat. Denique vectura trans membranam mitochondrialem ope enzymorum duorum fit: carnitini palmitoylotransferasis 1 (CPT 1) et carnitini palmitoylotransferasis 2 (CPT 2).
Intra mitochondrii matricem: Beta oxidatio
Plerisque corporis cellulis mitochondria insunt. In eis quaeque itinera metabolica fiunt, ut cyclus acidi citrici (pars primae spirationis intracellularis, consumptio H2O, liberatio CO2) et phosphorylatio oxidativa (pars secunda spirationis intracellularis, catena electrona transferens, "consumptio" O2). Beta oxidatio in matrice mitochondrialis fit, ita in proximitate enzymorum energiam ATP generantium (ut ATPasis) locata est.
Cursus
Aequatio generalis beta oxidationis est: Cum acido adipato in matrice mitochondriali quoque cyclo duo atoma carbonii de acido adipato secantur in acetylo coenzymi A formationem requisita. Pro eo gradus quattuor necessarii sunt, dehydrogenatio, hydratatio, oxidatio, thiolysis:
Dehydrogenatio
Gradus primum. Ita acidi adipati vinculum duplex inter C2 et C3, ope enzymi acylo coenzymi A dehydrogenasis, formans, trans-delta 2- enoylo coenzymum A nominatum.
Hydratatio
In gradu secundo trans-delta 2-enoylo coenzymum A ipsum per enzymum enoylo coenzymi A hydratasem in L-3- hydroxy acylo coenzymum A convertitur.
Oxidatio
In gradu tertio e L-3-hydroxyacylo coenzymo A 3- keto acylo coenzymum A per enzymum 3- L -hydroxyacylo CoA dehydrogenasis (HAD) oritur.
Thiolysis
In gradu quarto sectio β ketoacylo coenzymi A, demum formatio acetylo CoA fiunt.
Aloysia Sygaea
Vita et opera
Nicolai Chorerii Satyra sotadica de arcanis Amoris et Veneris diu falso Aloysiae attribuebatur.
Beta oxidatio
Mala morbique beta oxidationis
Saepe mala beta oxidationis mutatione genetica causa apparent, quod est, ut una functionum mitochondrialium diminuta sit.
Beta oxidatio et cancer
Nuper nexus inter beta oxidationem, glycolysem et cancrum suspicantur.
Aloysia Sygaea
Vita et opera
Epistolas quoque reliquit, inter quas et Paulo III pontifici epistola exstat.
Colias hecla
Colias hecla (Anglice northern clouded yellow, hecla sulphur) est papilio subfamiliae Coliadinarum familiae Pieridarum, in septentrionibus Europae, Americae Septentrionalis, et Asiae regionibus endemicus. In Europa, in partibus Norvegiae, Sueciae, et Finniae ad altitudines 900 m, et in Groenlandia, Alasca, Territoria Septentrio-Occidentalibus, Yukon, Quebeco, Labradore, Manitoba, regione Tschucotica, Tschucotia Orientali, et Extremo Oriente invenitur.
Mythistoria gothica
Chronologia
Mythistoria gothica congruit studio de lugubribus rerum deque animae motibus quod XVIIIo saeculo in Europa apparet, e.g. cum scriptore Antonio Francisco Prévost, cuius opus L'Histoire de Monsieur Cleveland, fils naturel de Cromwell (1731-39) prius Anglice conversum Londinii publicatur.
Colias hecla
Latitudo alarum est 36–46 mm. Adulti ab Iunio ad Augustum volare solent, secundum locum.
Mythistoria gothica
Chronologia
Mythistoriae gothicae nascentia coniungitur cum architecturae gothicae nova patefactione in Anglia secundo dimidio XVIIIi saeculi, et generalius cum praeteriti studium. Horatius Walpole, Anglicus nobilis politicus et Claudinae Guérin de Tencin amicus, sibi aedificetur iubet castellum mediaevalis generis in colle Strawberry Hill. Walpole primus est qui mythistoriae gothicae historicae elementa colligit inThe Castle of Otranto (1764): fabula in mythico Cruciatarum tempore, mediaevali scaenario agitur, supernaturaleque includit et contemporaneae personae victimae sunt praeteritorum mysteriorum. Et Edgarus Allan Poe mythistoria gothica et timoris The Black Cat (1843) scripsit.
Fumus
Fumus est mixtura particularum in gase suspensarum, ex substantia ardenti emissa. Saepe inutile combustionis productum habetur, sed etiam in fumigatione, transmissione signorum, arte coquinaria, aliisque rebus usurpatur.
Colias hecla
Larvae speciebus Astragali, inter quas Astragalus frigidus et Astragalus alpinus, et Trifolio repente vescuntur.
Subspecies
Colias hecla sulitelma species distincta, Colias sulitelma, aliquando habetur, dum Colias hecla zamolodchikovi subspecies Coliadis sulitelmae habetur, Colias sulitelma zamolodchikovi appellata. Praeterea, Colias canadensis distincta Coliadis heclae subspecies aliquando habetur, Colias hecla canadensis appellata.
Daphne (praenomen)
Daphne est praenomen femininum, quod Graece "laurum" significat. In mythologia Graeca Daphne nympha est, quae, ut iuveni Apollini effugeret, a patre suo Peneo convertitur in laurum. Hodie Daphne etiam praenomen Anglicum est.
Amgun
Amgun (Russice Бурея, Evenkice Амӈун) est flumen in territorio Fortuniano Russiae. E confluentia fluminum Suluk et Aiakit in iugo Bureiensi oritur. Circiter 723 chiliometr per taigam paludinosam fluit et in Amurem effunditur. Vicus Paulinae Osipenko, vicus Betulinus (Berezovyj) aliique ad Amgunem siti sunt.
Oncorhynchus gorbuscha, Oncorhynchus keta, Hucho taimen, Brachymystax lenok in Amgune abundanter gignuntur.
Mecislaus
Mecislaus (vel Miecislaus vel Mechislaus ) est praenomen masculinum Slavicum, in Polonia usitatissimum. Etiam in Lituania et Ruthenia Alba invenitur. Formae nominis in variis linguis sunt:
Buvaisar Saitiev
Buvaisar Chamid filius Saitiev (Russice: Бувайсар Хамидович Сайтиев, tr. Buvajsar Chamidovič Sajtiev; natus 11 Martii 1975) est athleta, luctator clarus et olympionices Russicus (Tsetsenus genere).
Primatus papae
Primatus papae est principatus universae Christianitatis a papis Ecclesiae Catholicae Romanae sibi vindicatus. Hae vindiciae a tertio saeculo a Romano Sancti Petri episcopatu, quem traditio ecclesiastica affirmat, atque a continua inde coepta Successione Apostolica deducuntur. In Ecclesia Catholica Romana haec sententia usque ad sextum saeculum paulatim evincebat, numquam autem in aliis ecclesiis.
Laura Vandervoort
Laura Diana Vandervoort (vulgo: Laura Diane Vandervoort; nata die 22 Septembris 1984 Toronto) est actrix, nota pro personis eius ut Kara-El in serie televisifica Smallville, Lisa in serie televisifica V, et Sadie Harrison in serie televisifica Instant Star.
Petraria (discretiva)
Petraria potest esse:
Barnabas
Barnabas est nomen et praenomen masculinum.
Planicies (discretiva)
Planicies potest esse:
Honoratus
Honoratus fuit olim cognomen Romanun et hodie est praenomen masculinum.
Lacryma Christi
Lacryma Christi  vinum est quod e vineis montis Vesuvii provenit. Vina dulcia tantum, ex uvis maturissimis confecta, nuncupatione Latino traditionali Lacryma Christi sub appellatione protecta Vesuvio (i.e. vinum Vesuvinum) recognita sunt.
6574 Gvishiani
6574 , olim designationibus 1976 QE1, 1968 DA1, et 1982 QW1 agnitus, est asteroides systematis solaris nostri, asteroidibus Cinguli Principalis Exterioris attributus. Astronomis terrestribus magnitudinem absolutam monstrat. Die  a Nicolao Stepanovich Chernykh, astronomo apud Observatorium Astrophysicum Crimaeae versato, repertus est.
Rerum orbitalium ratio epochae constitit. Qua epocha 6574 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Philemon (discretiva)
Philemon (Graece Φιλήμων) est nomen Graece originis.
Thomas Welling
Thomas Ioannes Patricius Welling (vulgo: Thomas John Patrick Welling; natus die 26 Aprilis 1977 in oppido Putnam Valley civitatis Novi Eboraci) notus nomine Thomas Welling (vulgo: Tom Welling), est actor, moderator cinematographicus televisificus, productor televisificus, et indutor, notissimus pro eius persona ut Clericus Kent in serie televisifica Smallville.
Crispella
Crispella (Catalane crespell), cuppediarum genus in arte coquinaria mediaevali nota, etiam hodie sub formis variis in Maiorica et Italia videtur.
Index papilionum Atropatenae
Index papilionum Atropatenae species classis papilionum, in territorio Atropatenae divulgatas, comprehendit. Hoc tempore in territorio Atropatenae notae sunt circa 230 species.
Junichi Inamoto
Junichi Inamoto (Iaponice 稲本 潤 natus Osakae die 18 Septembris 1979) est athleta Iaponicus et clarus pedilusor. Junichi Inamoto inter alia cum turmis West Bromwich Albion et Eintracht Frankfurt  lusit. Nunc ad gregem Stade Rennes pertinet sed etiam Turmae Pediludicae Nationalis Iaponicae lusor est.
Charny (Icauna)
Charny est commune Francicum 1676 incolarum (anno 2009) praefecturae Icaunae in provincia occidentali Burgundia.
Quintus Caecilius Metellus Creticus
Q. Caecilius Metellus Creticus (135-55 a.C.n.) fuit consul anno 68 a.C.n., et filius legati Scipionis Aemiliani Gaii Caecilii Metelli Caprarii. Consule designato, ad bellum in Cretam quod Q. Hortensium collegam recusavisse, missus est. Ob hanc victoriam, cognomen Creticum obtinuit.
De eius Vita
Et sequenti anno (DCLXXXV a.u.c) trium legionum tulerunt Italiae imperio subdere totam insulam biennio. Victus Cydoniam, Gnoson et civitatibus cedere noluit Cretensibus ipso subiectionem suam et Pompei quae multo melius sperandum. Pompeius accepta per Gabinia lege imperium in mari piratas dimicandum haberet occasionem rei immiscere Cretam.
Legatis missis Pompeii (L. Octavio deinde ducitur Cornelius Sisenna ) ad deditionem. Pompeium et Metellum victis civitas diu neglecta et Cretensium legatis augeatur resistentia Pompeio freti. Igitur Metello victus Eleuterna et Lappa. Et post civitatem, et dimisit Octavio capitur, et afficientes contumelia, ex ipso Metello, quidnam (Sisenna mortuus fuerat paulo ante). Octavio adduxerat copiis usus verti Cretam Metelli et Cn copiis insula fugit incertum ratione in Octavio confugit Hierapitna Ariston (nam Ierapetra ) unde fugit ut Q. Metello consulibus, relinquens in modum Cretes portibus suis fatum. Denique victisque Lasthene et Panare maxime subiit Cretam Metelli duces belli finem.
DCLXXXVII a.u.c Metellus Romam rediit, et in senatu Pompeio negavit placere de honoribus et de triumphi. Metellus tamen hoc non sustinuerunt eoque rebus favorabilior DCXC a.u.c Et cum ad Apuliam contra defectionem impelli coniuratis mancipiis catiliniarios. DCXCI annos singulos a.u.c post mortem Catilinae, ut tandem non eius in triumphantes Romam et cognomen Creticum reportavit; duobus autem seditiosi duces Lasthene et Panare, ornabant se triumphi ligati tribunus plebis Pompeio cedere.
Pompeius adversus alios nobiles duces iunctis Creticus in Asia gestorum quin senatus consultum ratum. DCXCIII a.u.c Senatus cum duobus a Gallia miserunt. DCXCVI a.u.c iam instaurata erat in collegium pontificum ac brevi vita defunctus probabiliter.
Liberi essent
Hippolytus II Estensis
Hippolytus II Estensis filius Lucretiae Borgiae cardinalis villam Estensem aedificavit.
Nexus externus
Hipólito II de Este
Memoria B. Mariae Virginis a Rosario
Memoria B. Mariae Virginis a Rosario est dies festus Ecclesiae Catholicae die 7 Octobris in honorem BMV a Rosario celebratus.
Historia
Hodierna memoria BMV a Rosario a Pio V (papa 1566–1572) sub titulo Festum Sanctae Mariae de Victoria condita est eo modo Deo gratias agens pro victoria classis Christianae in pugna Lepantina 1571. Prima Octobris die dominica celebratum est. Iam 1573 a Gregorio XIII Festum BMV a Rosario nominatum est.
1716 Imperio Ottomanico Eugenio principe Sabaudiensi duce apud Petro-Varadinum (hodie in Serbia / Neoplanta) victo festum in Calendarium Romanum receptum est. Anno 1913 in die 7 Octobris positum est.
Tabula Alberti Dureri
Albertus Durerus anno 1506 Venetiis tabulam magnam cum titulo Festum rosarii pinxit, quae hodie in pinacotheca gentilicia Pragensi collocata est.
Festum rosarii est primum altare unius tabulae a Durero factum. Sancta Maria, mater Dei, in throno a putis sustento demonstratur. Duo puti coronam super caput eius pendens tenent, alius angelus ad pedes eius fidibus canit.
Maria, Christus infans, Sanctus Dominicus, cui inventio rosarii attribuitur, et alii puti rosaria distribuunt hominibus, quibus imperator papaquae anteunt.
Béon (Icauna)
Béon est commune Francicum 514 incolarum (anno 2009) praefecturae Icaunae in provincia occidentali Burgundia.
Feminalia
Feminālia erant genus fasciarum cruralium quae ab aliquibus Romanis antiquis circa femina gerebantur. Suetonius haec scripsit de Augusto imperatore:
"hieme quaternis cum pingui toga tunicis et subucula et thorace laneo et feminalibus et tibialibus muniebatur."
Silviniacum
Silviniacum, vulgo Souvigny-en-Sologne, est commune Francicum 499 incolarum (anno 2012) praefecturae Liderici et Cari in regione Centri et Valle Ligeris.
Bernouil
Bernouil est commune Francicum 122 incolarum (anno 2009) praefecturae Icaunae in provincia occidentali Burgundia.
Anna Bagriana
Anna Bagriana (Ucrainice: Анна Багряна, nata Fastiv, regionis Kioviensis die 24 Martii 1981) est poetria, scriptrix et interpres Ucrainica.
Alma mater eius Universitas Kioviensis Institutio Linguae uvi linguam et litteas Ucrainae studuit. Sex poemata, duo ludos scaenos et tres mythistorias publicavit et libros anthologiarum ex lingua Macedonica interpretavit.
Opus fundatum ecclesiarum munitarum
Historia
Castella ecclesiastica antiquitus in gremio parochiarum evangelicarum sunt cuius fideles proh dolor gregatim patriam reliquerunt communismo finito. Unde fanis pluribus usus captus est quae in oblivionem ruinamque cadere coeperunt.
Anno 2007 autem consistorium Transilvaniae homines convocavit ut res restaurandas designarent atque salvarent. Societas Germanica GTZ de cooperationibus technicis ineundis feliciter succurrit.
Septennio post homines censebant de necessario incremento, ut opus fundatum nasceretur. Itaque inceptis anterioribus fulta autumno anni 2015 fundatio nova in lucem prolata est.
Corpus
Undecim hominum honoris causa convenientium sunt inspectio negotiationum, rationum, actionum et propositio rerum agendarum. Quas autem disponunt atque efficiunt mercennarii ipsi in grapheo operam dantes. Anno 2022 Nicolaus Iohannis, Dacoromaniae praeses una cum Francisco Gualterio Steinmeier, praeside foederali Germaniae, operi fundato praeerant. Quam rem laudabilem iam antecessores Traianus Băsescu atque Ioachimus Gauck impleverat.
Amicorum coetus e vere anni 2015 insuper auxilium dat.
(Re)actiones et cooperationes
Munus praecipuum sine dubio ecclesiarum munitarum salvandarum cura est. Neque aliae mobiles res culturales negleguntur. Strategemata bona habere videntur quemadmodum omnia quam optime adipiscerentur. Et pervulgatio commendativa inter doctos viatoresque facienda et pecunia eroganda est. Ex anno 2016 eduntur libri speciales variis in idiomatibus, exempli gratia Kirchen und Kirchenburgen in Siebenbürgen (Theodisce, Dacoromanice, Anglice), ''The Transylvanian Landscape of Fortified Churches. A European Cultural Heritage (Anglice, Theodisce, Dacoromanice, Francogallice), Ghid pentru îngrijitorii bisericilor fortificate, Kirchenburgen Rätselspaß, Im Dialog mit Bischof Georg Daniel Teutsch''.
Constantinopolis mediaevalis
Constantinopolis (Graece ), eadem urbs quae Megarii saeculo VII a.C.n. nomine Byzantio colonizaverant, quaeque hodierni nomine İstanbul plurimi nuncupant, tempore mediaevali fuit Imperii Byzantini sive Romani Orientalis caput ex die 11 Maii 330. Nomen nacta est anno 330 a novo conditore Constantino imperatore Romano; saepe etiam a scriptoribus Nova Roma (Graece ) appellata est.
Opus fundatum ecclesiarum munitarum
(Re)actiones et cooperationes
Saepe cooperationes nectuntur cum organizationibus tam regionalibus quam internationalibus. Inter quas citentur:
Fanum Sanctae Fidei (Sequana Maritima)
Fanum Sanctae Fidei (Francogallice: Sainte-Foy) est commune Francicum 564 incolarum (anno 2012) praefecturae Sequanae Maritimae in regione Normannia Superiori (a die 1 Ianuarii 2016 Normannia).
Clary (Septentrio)
Clary est commune 1135 incolarum (anno 2006) praefecturae Septentrionis in Franciae borealis regione Septentrione et Freto.
Armandus de Caulaincourt
Vita
Cum anno 1787 militiam sumpsisset in expeditione anni 1800 facta se centurionem optimum praebuit. Postquam in Russia Alexander I imperator coronatus est ei Petropolim eundum erat. In patriam reversus Napoleonis adiunctus vicarius alter creatus est. Anno 1805, Napoleone non iam primo consule sed imperatore, ipse generalis legionis nominatus est et nobilis Vicetiae dux.
Unde semper in Napoleonis propinquitate fuisse videtur. Anno 1807 legatus Petropolitanus procalmatus est; quadrennio post sponte sua exercitum repetivit et Belli Patrii socius fuit. Identidem autem Napoleonis iussa criticans se officiis publicis retenebat. Anno 1813 ei mandatum est, ut solemni more Paszowice in Silesia Inferiore indutias iniret. Conventui Pragensi et - tamquam minister rerum externarum - congressui Castilloni anno 1814 habito adfuit. Tum numquam Napoleonis opinionis voluntatisve perfidus factus est et patravit ut illi Ilvae potestas maneret.
Caulaincourt, postquam Ludovicus XIII imperator factus est, Lutetiam relinquere debuit. Quoniam monarchiae fautores fanatici eum persequebantur in rus se conferre decuit.
Annis inter 1837 et 1840 memoriae eius editae sunt Souvenirs du duc de Vicence.
Filius primus senator factus est, frater Augustinus Ioannes Gabriel anno 1812 Vorotuni mortem occubuit.
Dioecesis Arbensis
Dioecesis Arbensis fuit dioecesis cuius sedes Arba erat. Hodie Sedes Titularis Ecclesiae Catholicae Romanae est.
Makoto Hasebe
Makoto Hasebe (Iaponice 長谷部 誠 Hasebe Makoto natus in Fujieda die 18 Ianuarii 1984) est athleta Iaponicus et clarus pedilusor. Takayuki Morimoto cum turma Urawa Red Diamonds lusit. Nunc ad gregem VfL Wolsburg pertinet sed etiam Turmae Pediludicae Nationalis Iaponicae lusor est.
Dioecesis Arbensis
Episcopus titularis
Anno 2003 dioecesis a Episcopo titulare S.E. Zacharia Cenita Jimenez regitur.
Ecclesia cathedralis
Ecclesia cathedralis Assumptionis B.M.V.
Béru
Béru est commune Francicum 73 incolarum (anno 2009) praefecturae Icaunae in provincia occidentali Burgundia.
Souesmes
Souesmes est commune Francicum 1'120 incolarum (anno 2012) praefecturae Liderici et Cari in regione Centri et Valle Ligeris.
Vinum Vesuvinum
Vinum Vesuvinum vel Vesuvianum e vineis montis Vesuvii provenit. Talia vina ab anno 1983 appellatione protecta Vesuvio recognita sunt. Vina dulcia ibidem nata, ex uvis maturissimis confecta, cognomine Latine Lacryma Christi appellantur.
Sainte-Colombe (Sequana Maritima)
Sainte-Colombe est commune Francicum 198 incolarum (anno 2012) praefecturae Sequanae Maritimae in regione Normannia Superiori (a die 1 Ianuarii 2016 Normannia).
Sainte-Beuve-en-Rivière
Sainte-Beuve-en-Rivière est commune Francicum 183 incolarum (anno 2012) praefecturae Sequanae Maritimae in regione Normannia Superiori (a die 1 Ianuarii 2016 Normannia).
Fabulae libellus
Fabulae libellus est congeries verborum in amplo artificio musico adhibita sicut opera, operetta, fabula personata, oratorium, cantata, theatro musico, et balleta. Nomen libelli aliquando adhibetur ut spectet ad verba maiorum artificiorum liturgicorum, sicut missa, requiem, et cantata sacra. Libellus est diminutiva verbi libri forma. Fabulae libellus ab synopsi vel scaenario argumenti distinguitur, quia is omnia verba mandatasque scaenicas continet, dum synopsis tantum argumentum summatim enarrat.
Dies mundialis metrologiae
Dies mundialis metrologiae est dies quae die 20 Maii quotannis celebratur ad Systema internationale unitatum et mensuram metricam celebrandum. Decreta est ab Officina Ponerorum et Mesurarum inter Gentes et ab Organizatione Metrologiae Legitimae inter Gentes. Origo diei est tempus quo Pactio mensurae metricae decreta est.
Fabulae libellus
Coniunctio libellistae (scriptoris libelli) et compositoris in creatione artificii musici per saecula variavit, cum fontibus et modis scribendi.
Dies mundialis metrologiae
Sententia anno 2000 fuit "Mensura pro commercio mundiali", anno 2021 "Mensura pro salute", anno 2022 "Metrologia in aevo digitali" et anno 2023 "Mensurae pro systemate alimentorum" est.
Fabulae libellus
Coniunctio compositoris et libellistae
Fabulae libellus ante musicam non semper conficitur. Nonnulli compositores, sicut Michael Glinka, Alexander Serov, Rimsky-Korsakov, Puccini, et Mascagni, transitiones musicas sine verbis componentes fecerunt ut librettistae verba ad eorum melodias adderent. Sic saepissime in popularibus saeculi vicensimi carminibus et musicalibus Americanis, dum, exempli gratia, Ricardus Rodgers et Laurentius Hart conlaborabant, quamquam in artificiis a Rodgers et Hammerstein confectis, verba usitate sunt primo scripta.
Suos confecerunt libellos aliqui compositores. Ricardus Wagner fortasse est sic notissisimus, qui fabulas eventusque Germanicos in res epicas commutavit pro suis operis et dramatibus musicis. Hector Berlioz quoque libellos La Damnation de Faust et Les Troyens, duorum suorum artificiorum notissimorum, scripsit. Albanus Berg ipse Georgii Büchner ludum Woyzeck pro libello suae operae Wozzeck convertit.
Aliqui libelli ut libellistae compositorisque conlaborationes excogitantur; hic modus laborandi adaptationem implicare potest. Rimsky-Korsakov et libellista Bel'sky coniunctim laborabant ut omnino nova artificia conficerent. Musica, verba, et "liber" (diverbium et mandata scaenica ostendens) musicalium hodiernorum aliquando habent suum auctorem proprium; sic Fiddler on the Roof musicalis Americanus habet compositorem (Jerry Bock), libellistam (Sheldon Harnick), et libri scriptorem (Iosephum Stein).
Aliae res in libello evoluto sunt similes rerum dramatum in scaena lodiceque (Anglice screen) dictorum. Sunt primi gradus rei selectae, argumenti adumbrati, et actionum in scaenario evolutarum, et emendationes quoque quae dum fabula doceatur fiunt, ut in exsecutionibus musicalium Broadway "extra urbem," et mutationes pro propriis loci audientiis factae. Insignis res est Wagner redactio pro scaena Lutetiae anno 1861 suae operae Tannhäuser, primo in scaenam Dresdae anno 1845 adlatae.
Núñez (Bonaëropolis)
Núñez est Bonaëropolis hodierna regio urbana, una duodequinquaginta urbis regionum. Huic regioni circiter 50000 (anno 2001) incolarum sunt. Núñez pars regionis administrativae C13 est.
Pokémon Let's Go, Pikachu! et Let's Go, Eevee!
'Pokémon Let's Go, Pikachu! et Let's Go, Eevee!' (Iaponice: ポケットモンスター Let's Go! ピカチュウ・Let's Go! イーブイ) est ludus electronicus personarum pro Nintendo Switch computatroque personali. Ut indicat titulus, seriei Pokémon, nomine quintum opus est, annoque 2018 a Squaresoft divulgatus est.
Souday
Souday est commune Francicum 537 incolarum (anno 2012) praefecturae Liderici et Cari in regione Centri et Valle Ligeris.
Keisuke Honda
Keisuke Honda (Iaponice 本田 圭佑, Honda Keisuke natus in Settsu die 13 Iunii 1986) est athleta Iaponicus et clarus pedilusor. Keisuke Honda inter alia cum turmis Nagoya Grampus Eight et VVV Venlo lusit. Nunc ad gregem Центральный Спортивный Клуб Армии  pertinet sed etiam Turmae Pediludicae Nationalis Iaponicae lusor est.
Universitas Panthei et Sorbona
Universitas Panthei et Sorbonae seu Parisiensis I (Francogallice Université Panthéon-Sorbonne, brevius Paris 1) est universitas publica anno 1971 Lutetiae in urbe condita, heres priscae scholae iuris Parisiensis. Ex duobus sitibus principalibus appellatur, altero in Platea Panthei, altero in Sorbona in Vico Latino.
6575 Slavov
Rerum orbitalium ratio epochae constitit. Qua epocha 6575 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Symphonia nona in D molli (Bruckner)
Per colloquium traditum est Bruckner, post septimam symphoniam Ludovico II "infelici regi Bavariae" fautori artium, item octavam "summo imperatori augusto" Francisco Iosepho I dedicatas, hanc symphoniam "bono deo" (Theodisce "dem lieben Gott") dedicavisse.
4472 Navashin
4472 , olim designationibus 1980 TY14, 1970 WW, 1975 EM3, 1980 VY1, et 1985 FK agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Nicolao Stepanovich Chernykh, astronomo apud Observatorium Astrophysicum Crimaeae versato, repertus est.
Rerum orbitalium ratio epochae constitit. Qua epocha 4472 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Heraclea Caccabaria
Heraclea Caccabaria (Francogallice: Cavalaire-sur-Mer; Occitane: Cavalaira de Mar) est commune Francicum 6'975 incolarum (anno 2011) praefecturae Vari in regione australi Provincia et Alpibus.
Iuscellum omasorum
Iuscellum omasorum (Turcice işkembe çorbası, Bulgarice шкембе чорба, Serbice чорба од шкембиҷа, Dacoromanice ciorbă de burtă) est potagium ex omasis aut vervecinis aut bubulis vel vitulinis. In Turcia, Bulgaria, Romania, Serbia infertur. A ferculis civitatum circumiacentium quae sunt patsas Graecorum, paçe plënci vel paçe plëndësi Albanorum, pacalleves Hungarorum Transsylvaniae, haud multo differt; comparationem cum busecca Italorum facere licet.
Cobrieux
Cobrieux est commune 530 incolarum (anno 2008) praefecturae Septentrionis in Franciae borealis regione Septentrione et Freto.
Philemon (sanctus)
Philemon Antinoopolitanus (Graece Φιλήμων), circa annum 303 Alexandriae mortuus, est sanctus Christianus. Eius memoria ab Ecclesia Romana die 8 Martii colitur et ab ecclesia Orthodoxa 14 Decembris.
Vita
Philemon tibicen, mimus et histrio fuit; Apollonius diaconus ad Christum eum vertit. Cum Diocletianus Christianos persequebatur, Philemon diaconi vestes indutus eum imitabatur, ut Iovi hostias pro amico immolaret, quod Christianis nefas esset; si autem negasset Apollonius, damnatus esset. Sed et ipse Philemon simulacra colere negavit Christum confessus et ambo in Alexandriam deportati manibus et pedibus vinctis in mare deiecti sunt.
Histrionum et saltatorum patronus sanctus Philemon est. Iacobus Bidermannus drama de eo composuit.
Bessy-sur-Cure
Bessy-sur-Cure est commune Francicum 170 incolarum (anno 2009) praefecturae Icaunae in provincia occidentali Burgundia.
Specus Xihuatoxtla
Specus Xihuatoxtla est locus archaeologicus civitatis Guerrero media valle Balsas situs in Mexico ubi vestigia habitationis hominum praehistoricum reperta sunt. Indicia hic servata sunt seminum Zea mays anno fere 8 700 a.p. ad cibum parandum contritorum.
Parque Chas
Parque Chas  est Bonaëropolis hodierna regio urbana, una duodequinquaginta urbis regionum, minima omnium quod ad superficiem pertinet. Huic regioni circiter 19000 (anno 2001) incolarum sunt. Parque Chas pars regionis administrativae C15 est.
Theochares Georgescu
Theochares (Dacoromanaice Teohari) Georgescu (natus die 31 Ianuarii 1908 Bacoviae, mortuus 31 Decembris 1976 Bucarestae) rerum politicarum peritus Dacoromanicus factionis Communisticae fuit.
Cursus honorum
Georgescu, typographus et ab anno 1929 sodalis factionis Communisticae, quae tum illicita fuit, anno 1944, postquam Romania de armistitio cum Unione Sovietica convenit, in ministerio rerum internarum operam dedit. Die 6 Martii 1945 ipse minister rerum internarum in consilio ministrorum Petri Groza nominatus est. Hoc magistratu fungens cum aliis dictaturam Communistarum confirmare studuit. Mense Aprili 1952 autem Georgius Gheorghiu-Dej dux Communistarum eum conspirationis accusavit et die 28 Maii eiusdem anni dimissus et deinde etiam incarceratus est. Ad annum 1956 in carcere mansit, numquam autem in iudicium vocatus est. Ad annum 1963 iterum in Domu editoria "Cartea Românească" operam dedit.
Beugnon
Beugnon est commune Francicum 312 incolarum (anno 2009) praefecturae Icaunae in provincia occidentali Burgundia.
Colleret
Colleret est commune 1639 incolarum (anno 2006) praefecturae Septentrionis in Franciae borealis regione Septentrione et Freto.
Hydrocele
Hydrocele est accumulatio liquoris serosi in scroto circum unum vel utrumque testem.
Hydrocele primaria interdum partes peritonei persistentes tunicam vaginalem liquorem secernere significat. Nonnumquam hydrocelae congenitae in infantulis se sua sponte resolvant. Praeterea aliae hydrocelae primariae in viris senioribus in civitatibus cum clima temperaturarum altarum enascantur.
Hydroceleae secundariae oriantur secundum morbum alium, saepe traumatis vel tumoris causa, sed etiam secundum epididymitidem, orchitidem, torsionem testis.
Symptomata et signa
Symptoma principale est tumescentia scroti, de consuetudine unilateralis et sine doloribus. Palpatio tumorem fluidum suggerit. Saepe testem palpare non licet.
Ope transilluminationis, qua lumen trans liquorem visibile apparet (diaphanoscopia positiva),hydrocele suspicari potest. Hodie echographiae ope diagnosis certa facta est.
Soings-en-Sologne
Soings-en-Sologne est commune Francicum 1'583 incolarum (anno 2012) praefecturae Liderici et Cari in regione Centri et Valle Ligeris.
Gordonus E. Moore
Gordonus E. Moore (vulgo Gordon E. Moore, natus Franciscopoli 3 Ianuarii 1929; mortuus die 24 Martii 2023) fuit negotiator, ingeniarius, et creator Intel, societatis quae semiconductra fabricatur.
Alma mater sua est Institutum Technologiae Californiense. Legem Moorianam, theoriam claram, excogitavit.
Gallus vinolentus
Gallus vinolentus, Neograece κόκορας κρασάτος, Francogallice coq au vin, est ferculum modo haud dissimili in Graecia et Francia inlatum. In Graecia galli (sive pulli) membra dissecantur et breviter oleo friguntur; frusta allii caepaeque adduntur; omnia deinde vino rubro merguntur atque lente cum aromatibus coquuntur. In pastam vermiculatam imponuntur et inferuntur.
In Francia plurimi eodem modo dissecant, sed sunt qui gallum integrum coquuntur. Edmundus Richardin primum inventorem huius ferculi "Caesarem imperatorem" fuisse incaute adseveravit: praeceptum autem, quod anno 1906 edidit, ad cauponam quandam Arvernam la belle Meunière adscripsit.
Canellae
Canellae (alia nomina: Cannetum ) (Italiane: Canelli) sunt Urbes Italiae et municipia, circiter 10 750 incolarum, in Regione Pedemontio et in Provincia Astensi sita. Incolae Canellenses appellantur.
Sententia
Sententia urbis est: AD PRAECLARA.
Geographia
Municipium ad Montem Ferratum Astensem, partem Montis Ferrati historicae ac geographicae terrae, pertinet.
Municipia finitima
Bubbio, Calamandrana, Calosso, Cassinasco, Loazzolo, Moasca, San Marzano Oliveto, Santo Stefano Belbo (CN).
Blacy (Icauna)
Blacy est commune Francicum 109 incolarum (anno 2009) praefecturae Icaunae in provincia occidentali Burgundia.
Heroides (Bidermannus)
Heroides est collectio elegiarum Iacobi Bidermanni, quas annis tricesimis saeculi XVII componebat, Heroides Ovidii et Helii Eobani Hessi imitans et cum eo certans. Epistolae sunt in primo et secundo libro personarum Veteris Testamenti, in libro tertio Ecclesiae, ubi Bidermannus ecclesiologiam suam poetice enarravit.
Liber II
(html editionis anni 1642 in CAMENA)
Liber III
(html editionis anni 1642 in CAMENA)
Fretum Formosanum
Fretum Formosanum est fretum quod insulam Taivaniam a Sinis continentalibus separat. Hoc corpus aquae, hodie pars maris Sinensis australis, cum mari Sinensi orientali ad septentriones versus conectitur. Fretum est 180 chiliometra, minime 130 chiliometra, latum.
Nomina
Nomen Mandarinicum, quod pinyin Táiwān Hǎixiá sonat, a continentalibus 臺灣海峽, ab insulanis 台灣海峽 scribi solet. Inter priora freti nomina sunt Táihǎi, Mandarinice 臺海 et 台海 (scilicet "Mare Tai" e brevi ipsius insulae nomine), et Heishueiguo, Mandarinice 烏水溝, ut qui diceret "fossa aquae atrae": tale nomen usitatum est et linguis Min australi (O͘ Chúi-kau) et Hakka, partes periculosiores harum aquarum distinguens.
Spelunca Guilá Naquitz
Spelunca Guilá Naquitz est locus archaeologicus civitatis Guaxacae in Mexico meridiano ubi vestigia habitationis hominum inter annos circiter 10 750 et 8900 a.p. recentiusque inter annos circiter 1300 et 500 a.p. reperta sunt. Indicia antiqua hic servata sunt domitus plantarum Cucurbitae peponis iam anno fere 10 000 a.p., Zeae mays anno fere 5420 a.p., Phaseoli vulgaris.
Millie Perkins
Millie Perkins (nata Passaic in urbe Novae Caesareae 12 Maii 1938) est vestimentorum monstrix, et nota maxima ut actrix anno 1959, cum annos 21 nata, partes in pellicula The Diary of Anne Frank acciperet.
6576 Kievtech
6576 , olim designationibus 1978 RK1, 1977 LQ, et 1980 BX3 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Nicolao Stepanovich Chernykh, astronomo apud Observatorium Astrophysicum Crimaeae versato, repertus est.
Iacobus Bidermannus
Iacobus Bidermannus (natus Jakob Bidermann anno 1578 in Ehingen et mortuus die 20 Augusti 1639 Romae) fuit Iesuita Theodiscus, theologus et poeta et scriptor Latinus, qui fabulis suis scaenicis maxime innotuit.
6576 Kievtech
Rerum orbitalium ratio epochae constitit. Qua epocha 6576 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Iacobus Bidermannus
Vita
Ab anno 1586 Bidermannus in gymnasio Iesuitico Augustae Vindelicorum educabatur, ubi et Iacobus Pontanus magistri eius fuerunt; anno 1594 novitiatum Landsbergii complevit et in Societatem Iesu hic anno 1596 intravit. Ingolstadii theologiam et philosophiam studuit et theatrium scholasticum ibi dirigebat. Ab anno 1600 iterum Augustae Raderio duce laborabat; hic Cenodoxum in scaenam primo induxit. Ingiolstadii ab anno 1603 theologiae operam dabat et Monachii ab anno 1607 theatro praeerat et in collegio Iesuitico docebat. Ab anno 1615 theologiae et philosopiae Dilingae professor, ab anno 1626 Romae theologus Societatis et censor librorum.
Parque Patricios
Parque Patricios  est Bonaëropolis hodierna regio urbana, una duodequinquaginta urbis regionum. Huic regioni circiter 41000 (anno 2001) incolarum sunt. Parque Patricios pars regionis administrativae C4 est.
Iacobus Bidermannus
Opera
Tragicomoediae Bidermanni notissimae sunt, quorum primus Cenodoxus de casu, qui Brunonem Cartusiensiem ad vitam mutandam impulit; Philemon Martyr etiam notus est de sancto Philemone mimo antiquo Christum confitente. Utopia Bidermanni fabula romanica satyrica est. Herodiadem carmen epicum composuit et Heroides, quorum materiem e Bibliis sacris mutuavit. Opera theologica composuit multa er sancti Ignatii vitam (anno 1602).
Ioannes Bender
Ioannes Bender (natus in Mühlhausen 1 Iulii 1919; die 28 Maii 2015) fuit scriptor Germanicus.
Communio Anglicana
Communio Anglicana (Anglice Anglican Communion) est communio Christiana per totum orbem terrarum diffusa, quae mores suos atque elementa et catholica et reformata coniungit: traditio Catholica imprimis in liturgia ordinibusque sacris praevalet, Reformata in theologia. Ecclesiae Anglicanae se partes "unius Catholicae et Apostolicae ecclesiae" aestimant, traditione theologiaque reformationis Anglicae (et partim Scoticae) coniunctae. Tamen Communio Anglicana reformationem suam non rupturam ecclesiae praereformatae, sed redintegrationem ecclesiae necessariam interpretatur. Inde Communio Anglicana et Catholica et Reformata est, a reformatione quidem propriam traditionem theologiamque sequens. Toto orbe terrarum Communioni Anglicanae circiter 80 000 000 hominum in 385 dioecesibus adhaerent.
Structura et divisio
Communio Anglicana post Ecclesiam Catholicam Romanam et Ecclesias Orthodoxas numero fidelium tertia ecclesia est. Toto orbe terrarum circiter 80 000 000 Christianorum ad Communionem Anglicanam pertinent, ex iis ciricter 42 000 000 in Regno Britanniarum (maxima ex parte in Anglia, quod autonomae ecclesiae Scoticae Cambricaeque neque ecclesiae publicae sunt neque maioritatem incolarum comprehendunt). Communio Anglicana praecipue in regionibus linguae Anglicae versatur.
Sunt etiam homines, qui ecclesiam traditionis Anglicanae frequentent, quae autem ad Communionem Anglicanam pertinere nolit (ut puta Anglican continuing churches, quae dicuntur), quod communionem ruperunt. Tales ecclesiae ad communionem Anglicanam numerandae non sunt neque volunt.
Societas Christi
Societas Christi pro Emigrantibus Polonis sive Societas Christi (sigla SChr) est congregatio religiosa clericalis iuris pontificii.
Cérilly (Icauna)
Cérilly est commune Francicum 44 incolarum (anno 2009) praefecturae Icaunae in provincia occidentali Burgundia.
Ennetières-en-Weppes
Ennetières-en-Weppes est commune 1093 incolarum (anno 2008) praefecturae Septentrionis in Franciae borealis regione Septentrione et Freto.
Paulus Fedotov
Paulus Andreae filius Fedotov (Russice Павел Андреевич Федотов, tr. Pavel Andreevič Fedotov; Moscuae natus die 22 Iunii 1815, Petropoli mortuus die 14 Novembris 1852) fuit pictor Russicus, conditor realismi critici in arte pingendi Russica.
Cerisiers
Cerisiers est commune Francicum 985 incolarum (anno 2009) praefecturae Icaunae in provincia occidentali Burgundia.
Risottum ex atramento sepiarum
Risottum ex atramento sepiarum, Italice Risotto al nero di seppia, est ferculum generis risotti, ex atramento naturali sepiarum coctum, in Italia et circa mare Hadriaticum in urbibus olim ad rem publicam Venetam pertinentes inlatum.
Acmaeoderini
Acmaeoderini sunt tribus coleopterorum subfamiliae Polycestinarum familiae Buprestidarum. Nomen a Carolo Kerremans anno 1893 constitutum est.
Subtribus et genera
Inter Acmaeoderinos digeruntur tres subtribus, saltem septendecim genera, et plus quam 560 species descriptae.
4473 Sears
4473 , olim designationibus 1981 DE2, 1979 YO9, et 1988 PM agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Schelte Ioanne Bus, astronomo apud Observatorium Siding Spring versato, repertus est.
Rerum orbitalium ratio epochae constitit. Qua epocha 4473 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
The Dawn of Everything
'The Dawn of Everything. A New History of Humanity' ('Diluculum omnium rerum. Nova historia humanitatis') est liber magnus anno 2021 divulgatus a Davide Graeber, anthropologo et activista Americano, et Davide Wengrow, archaeologiae professore Britannico. Quidquid de cunabulis historiae humanae cognovimus et conventionaliter praecipimus, id ab auctoribus huius libri in quaestionem vocatur. An iusto iure, ambiguum est, nam non solum sunt, qui librum quam maxime laudent, sed etiam sunt, qui librum putent protervo animo scriptum esse.
Reprehensiones magnarum narrationum
Graeber & Wengrow hunc librum 700 paginarum per annos 2010 ferme alternis vicibus conscripserunt, quo studiis responderent certorum anthropologorum et historicorum, sicut Iubal Nois Harari, historiae professoris Universitatis Hebraicae Hierosolymitanae, Francisci Fukuyama, philosophi politici Americani, et Iared Diamond, professoris Universitatis Californiensis Angelopolitanae, quorum narrationes evolutionarias in quaestionem vocant.
Porro G & W hominum ordinationem politicam primo in formatione "societatularum", quas haberent simiae panum generis, positam esse negant, adversati Francisco Fukuyama (2011) adfirmantesque venatores conlectoresque non in familiis aequalibus aliquot decem hominum, sed in communitatibus quam diversissimis vixisse, ita ut alii in parvis familiis, alii in maioribus gentibus viverent. Recentissimis ostensis archaeologicis et anthropologicis testimoniis etiam numerus Dunbar, qui dicitur, in dubium vocandus esse videtur, nam nihil ardui fuisse videtur venatoribus conlectoribusque in communitatibus plus quam 150 hominum versari.
Etiam negant G & W agricultura rem privatam natam esse, dicuntque fieri posse, ut primae communitates in agricultura positae paene omnes sine hierarchiis essent, multaeque primae urbes praehistoricae aequabiliter, sine regibus aliisque ducibus, sine militum et grapheocratarum gradibus, viverent. G & W omnino adversantur opinioni, quem habet Iared Diamond (2012), populos hominum multitudine abundantes sine ducibus regi non posse. Nam opinionem contrariam adserunt: parvas venatorum conlectorumque greges ad extremum hierarchiam imperatoriam habuisse, et in marginibus maiorum aequaliorumque communitatum vixisse; urbes maiores iam ante agriculturam fuisse.
De saeculo erudito Europae
Ioannes Iacobus Russavius, qui inter insignissimis philosophis saeculi eruditi numeratur, libro anno 1755 edito, num inaequabilitas inter homines proprium fuerit homini naturali, quaesivit. G & W autem non sine quadam petulantia sciscitantur, num Russavius tantam quaestionem, necopinatam in Francia saeculi XVIII, monarchia absoluta sine ulla experientia aequabilitatis, sua sponte ponere potuisset. Secundum auctores, inaequabilitas socialis quastio magni momenti facta est, cum civitates Europaeae parum provectae ad oeconomian globalem coniunctae essent, et praesertim, cum America saeculo XVI ab Hispanis expugnata esset.